സംസ്ഥാനത്ത് കോവിഡ് വൈറസ് വ്യാപനം നിയന്ത്രണവിധേയം രോഗികളുടെ എണ്ണം കുറഞ്ഞുവെന്ന് മുഖ്യമന്ത്രി തിരുവനന്തപുരം: സംസ്ഥാനത്ത് കോവിഡ് വൈറസ് വ്യാപനം നിയന്ത്രണവിധേയമെന്ന് മുഖ്യമന്ത്രി പിണറായി വിജയന്. പ്രതിദിന രോഗികളുടെ എണ്ണവും ആശുപത്രികളില് ചികിത്സയ്ക്ക് എത്തുന്നവരുടെ എണ്ണവും കുറയുകയാണെന്ന് അദ്ദേഹം പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പുതിയ കേസുകളുടെ വളര്ച്ചാ നിരക്കില് മുന് ആഴ്ചയുമായി താരതമ്യപ്പെടുത്തുമ്ബോള് 17 ശതമാനവും കുറവ് ഉണ്ടായിട്ടുണ്ടെന്നും വ്യക്തമാക്കി. ആദ്യ ഡോസ് വാക്സിനേഷന് 2.51 കോടി കഴിഞ്ഞു. വാക്സിനേടുക്കേണ്ട ജനസംഖ്യയുടെ 94.08 ശതമാനം പേര്ക്ക് ആദ്യ ഡോസും 46.50 ശതമാനം പേര്ക്ക് രണ്ടാം ഡോസും നല്കി. ഒന്നും രണ്ടും ഡോസ് ചേര്ത്ത് ആകെ 3,75,45,497 ഡോസ് വാക്സിനാണ് ഇതുവരെ നല്കിയത്. ഇനിയും ആദ്യ ഡോസ് എടുക്കാനുള്ളവര് തൊട്ടടുത്ത വാക്സിനേഷന് കേന്ദ്രത്തില് നേരിട്ടെത്തി വാക്സിന് സ്വീകരിക്കേണ്ടതാണെന്ന് അദ്ദേഹം അഭ്യര്ത്ഥിച്ചു. രണ്ടാം ഡോസ് വാക്സിന് എടുക്കാനുള്ളവരും കാലതാമസം വരുത്തരുത്. കോവിഷീല്ഡ് വാക്സിന് 84 ദിവസം കഴിഞ്ഞും കോവാക്സിന് 28 ദിവസം കഴിഞ്ഞും രണ്ടാം ഡോസ് സ്വീകരിക്കേണ്ടതാണ്. രണ്ട് ഡോസ് വാക്സിനും കൃത്യമായ ഇടവേളകളില് സ്വീകരിച്ചാല് മാത്രമേ പൂര്ണമായ ഫലം ലഭിക്കൂ. ദുരിതാശ്വാസ ക്യാമ്ബുകളിലുള്ളവരുടെ വാക്സിനേഷനു വേണ്ട നടപടികള് സ്വീകരിക്കും. ആഗസ്റ്റ്സെപ്റ്റംബര് മാസത്തില് നടത്തിയ സെറൊ പ്രിവലന്സ് സര്വേ പ്രകാരം നിലവില് 82 ശതമാനം ആളുകള് കോവിഡിനെതിരെ രോഗപ്രതിരോധ ശേഷി ആര്ജ്ജിച്ചു എന്ന് കണ്ടെത്തിയിട്ടുണ്ട്. അതിനു ശേഷം രോഗം ബാധിച്ചവരുടെ എണ്ണവും വാക്സിന് കണക്കും വിലയിരുത്തിയാല്, 85 നും 90 നും ഇടയ്ക്ക് ശതമാനം ആളുകള്ക്ക് സംസ്ഥാനത്ത് രോഗപ്രതിരോധശേഷി ഉണ്ടായെന്ന് അനുമാനിക്കാമെന്ന് അദ്ദേഹം വ്യക്തമാക്കി. കുട്ടികള്ക്കിടയില് 40 ശതമാനം പേരിലാണ് ആന്റിബോഡികള് കണ്ടെത്താന് സാധിച്ചത്. വീടുകള്ക്കകത്ത് രോഗവ്യാപനം ഉണ്ടാകാതെ തടയുന്നതില് ഗണ്യമായി വിജയിച്ചു എന്നതിെന്റ സൂചന കൂടിയാണിതെന്ന് അദ്ദേഹം കൂട്ടിച്ചേര്ത്തു. സംസ്ഥാനത്ത് മഴക്കാലവുമായി ബന്ധപ്പെട്ട് ദുരിതാശ്വാസ ക്യാമ്ബുകള് പ്രവര്ത്തിക്കുന്നുണ്ട്. ഇവിടങ്ങളില് കോവിഡ് വ്യാപനമുണ്ടാകാതിരിക്കാന് പരമാവധി ജാഗ്രത പുലര്ത്തണമെന്നും മുഖ്യമന്ത്രി മുന്നറിയിപ്പ് നല്കി.